Diari Oficial de la Generalitat Valenciana


Sumari del DOGV 1237, del 05-02-1990 (1990/801098)

ORDRE de 18 de gener de 1990, de la Conselleria de Treball i Seguretat Social, sobre delegació de facultats en matèria de contractació administrativa, de tramitació de transferències, i de personal.
------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/01/18/(1)/dof/vci/html**

### Dades del document

Número de DOGV
:   1237

Data del DOGV
:   05-02-1990

Secció del DOGV
:   DISPOSICIONS GENERALS

Número del document
:   1990/801098


Data del document
:   18-01-1990

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 18 de gener de 1990, de la Conselleria de Treball i Seguretat Social, sobre delegació de facultats en matèria de contractació administrativa, de tramitació de transferències i de personal.  
L'eficàcia en la gestió administrativa aconsella una revisió periòdica dels mecanismes de funcionament per tal de permetre la perfecció progressiva dels instruments de gestió. La delegació de facultats és un mecanisme més de gestió administrativa subjecte, per tant, a la mateixa necessitat de revisió, i per això, fent ús de les facultats que em confereix la Llei 5/83 de 30 de desembre, Llei de Govern Valencià (DOGV 30.12.83) i del Decret 36/88 de 21 de març, del Consell de la Generalitat Valenciana, (DOGV de 13.4.88), pel qual s'aprova el Reglament Orgànic i Funcional d'aquesta Conselleria,  
ORDENE:  
Article primer  
Es deleguen les facultats en els òrgans i termes que s'expressen tot seguit:  
1. Subministraments menors i compra de material inventariable per import no superior a 500.000 pessetes.  
Es delega tant la facultat d'adquisició com la de la signatura de tots els documents que s'originen com a conseqüencia d'aquesta, en el Secretari General, Directors Generals, Directors Territorials, Caps del Serveis Territorials, Directors dels Gabinets Tècnics Provincials de Seguretat i Higiene en el Treball i Directors de les Residències de LLeure i Directors de Centres que tinguen o puguen tenir la consideració de Centres de Despeses del pressupost transferit de la Seguretat Social pel que fa a les Unitats i Serveis directament dependents de cadascun d'ells, i en el Secretari General, a més de les d'aquest directament dependents, respecte de la resta d'Unitats i Serveis de la Conselleria si aquest decidira exercir tals facultats.  
2. Prestacions de serveis no superiors a 500.000 pessetes de cost ni a quatre mesos de duració. (Decret del Consell de la Generalitat Valenciana 32/88 de 21 de març, DOGV de 8.04.88, correcció d'errades 5.01.89).  
Es realitza delegació en idèntics termes que els expressats en l'apartat precedent.  
3. Compra de béns corrents, despeses de funcionament i prestacions de serveis no inclosos en els apartats anteriors.  
Es delega en el Secretari General la competència per tal de procedir a la preparació, aprovació i execució d'aquests.  
4. Obres de conservació i reparació no superiors a 1.000.000 pessetes.  
Es realitza la mateixa delegació que en l'apartat 1. Així mateix, i als efectes prevists en la LLei 12/1988 de Pressuposts de la Generalitat Valenciana en l'article 32.2, la facultat de certificació recaurà en les mateixes persones en les que han estat delegades les competències de contractació.  
5. Inversions en obres, no superiors a 06.470.206 PTA, en mobiliari, equipament i altres béns imputables al Cap. VI que no tinguen la consideració de Subministrament Menor.  
Es delega en el Secretari General la competència a fi de realitzar la preparació, aprovació i execució d'aquestes.  
6. Inversions en obres superiors a 45.126.385 de PTA.  
Es delega en el Secretari General la signatura de tots els documents que calguen per executar l?expedient administratiu, després de feta l'adjudicació i subscrit el corresponent contracte per l?Organ competent.  
7. Transferències Corrents i Transferències de Capital.  
a) Es delega en el Secretari General la signatura de tots els documents necessaris per tal de preparar i executar totes les transferències aprovades pel Consell de la Generalitat Valenciana, pel Conseller, i, a més, les aprovades per qualsevol altre Organ de la Conselleria si decidira exercir tal facultat.  
b) Es delega en els Directors Generals la signatura de tots  
els documents necessaris per a la preparació i execució de totes aquelles transferències aprovades per aquests dintre l?àmbit de les respectives competències, i per tots aquells òrgans adscrits a les respectives Direccions Generals si decidiren exercir tal facultat.  
c) Es delega en els Directors Territorials i Caps de Serveis Territorials la signatura de tots els documents necessaris per tal de preparar i executar totes aquelles transferències aprovades per aquests dintre l?àmbit de la respectiva competència.  
8. Expedients de modificació de crèdits.  
Es delega en el Secretari General les competències següents:  
A) L'aprovació dels expedients de modificació de crèdits que, dins els límits legals i pressupostaris, siguen competència d'aquesta Conselleria.  
B) La proposta de modificació davant l?òrgan competent d'aquells expedients de modificació de crèdits que, d'acord amb les normes pressupostàries, així ho requerisquen.  
9. En matèria de personal.  
Es delega en el Secretari General l?exercici de les competències relatives a la gestió del Capítol I del Pressupost anual de la Conselleria la resolució del qual correspon al Conseller per aplicació del que disposa la legislació vigent.  
Article segon  
Sense perjudici de la delegació de competències efectuada en els articles anteriors, els documents de gestió pressupostària que calguen per tal de preparar, aprovar i executar els actes derivats de les esmentades competències en el pressupost procedent de la Seguretat Social, podran ser signats pel Director Territorial o Cap de Serveis Territorials al que estigueren directament adscrits cada Centre de Despesa.  
Article tercer  
En cas d'absència o vacant dels òrgans en què es deleguen les competències referides en els articles anteriors, aquestes s'adscriuran automàticament a aquell càrrec orgànic immediatament superior establert en el Reglament Orgànic i Funcional de la Conselleria i normativa que si s'escau ho desenvolupe.  
Article quart  
A les Resolucions dictades i als documents autoritzats com a conseqüencia del que disposa aquesta Ordre, s'haurà de fer constar aquesta circumstància, sense hi haja en cap cas la delegació de les competències rebudes.  
Article cinquè  
Les Resolucions dictades en virtud de la delegació conferida per aquesta Ordre esgotaran la via administrativa, atés l'article 118 de la LLei de Procediment Administratiu.  
Article sisè  
La delegació d'atribucions que es fa amb aquesta Ordre no serà obstacle perquè el Conseller de Treball i Seguretat Social puga advocar per a si el coneixement o resolució de tos aquells assumptes que hi crega avenints.  
DISPOSICIONS FINALS  
Primera  
Els límits fixats en la delegació de facultats a què fa referència l'article I, en els apartats 1, 2, i 4, s'entenen establerts d'acord amb els actuals existents en la vigent LLei de Pressupostos i la normativa que la desenvolupa.  
En el mateix sentit en que les esmentades disposicions siguen modificades, s'entendran modificades les competències delegades.  
Segona  
Queda derogada l?Ordre de 23 de novembre de 1988 (DOGV 5.12.88), de la Conselleria de Treball i Seguretat Social, sobre delegació de facultats en matèria de contractació administrativa, de tramitació de transferències i de Personal.  
Tercera  
Aquesta Ordre vigirà l?endemà de la publicació al Diari Oficial de la Generalitat Valenciana.  
València, 18 de gener de 1990.  
El Conseller de Treball i Seguretat Social,   
MIQUEL DOMENECH I PASTOR


Còpia Permalink ELI